Hennie Smit terug op die verhoog in AS DROME VLERKE KRY!
Hennie Smit en Arina de Witt in splinternuwe teaterproduksie!
Bekende verhoog- en televisie akteur, Hennie Smit, speel die rol van Egbertus Wolmarans in AS DROME VLERKE KRY. Hennie is perdfris nadat hy twee jaar gelede baie siek geword en vervang moes word in MY BOETIE SE SUSSIE SE OU. "Ek het by die dood omgedraai, maar met die genade van Bo en Suid-Afrika se ongelooflike ondersteuning, is ek nou weer heeltemal gesond en aan die gang!" sê Hennie. "Ek sien vreeslik uit om weer op die verhoog te wees. Jy weet laas het ou Deda my lekker gepootjie, maar die keer is ek reg vir Egbertus!"